ดาวโจนส์ร่วงแรง/ทองลงอีก/น้ำมันบวก
หุ้นดาวโจนส์ปิดร่วง 533.37 จุด วิตกเฟดขึ้นดอกเบี้ยปีหน้า ด้าน ราคาน้ำมันเพิ่มขึ้น 60 เซนต์ ขณะที่ทองคำลงอีก 5.80 ดอลลาร์
19 มิ.ย. 2564

ดัชนีเฉลี่ยอุตสาหกรรมดาวโจนส์ปิดที่ 33,290.08 จุด ร่วงลง 533.37 จุด หรือ -1.58%, ดัชนีเอสแอนด์พี 500 ปิดที่ 4,166.45 จุด ลดลง 55.41 จุด หรือ -1.31% และดัชนี แนสแดค ปิดที่ 14,030.38 จุด ลดลง 130.97 จุด หรือ -0.92%ดัชนีดาวโจนส์ตลาดหุ้นนิวยอร์กปิดร่วงลงเมื่อวันที่ 18 มิ.ย. นักลงทุนพากันเทขายหุ้นออกมาท่ามกลางความวิตกว่า ธนาคารกลางสหรัฐ (เฟด) คาดว่า เฟดอาจจะเริ่มปรับขึ้นอัตราดอกเบี้ยปีหน้าเพื่อควบคุมเงินเฟ้อ ซึ่งจะส่งผลกระทบต่อการฟื้นตัวของเศรษฐกิจด้านสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนก.ค. เพิ่มขึ้น 60 เซนต์ หรือ 0.8% ปิดที่ 71.64 ดอลลาร์/บาร์เรล สัญญาน้ำมันดิบเบรนท์ (BRENT) ส่งมอบเดือนส.ค. เพิ่มขึ้น 43 เซนต์ หรือ 0.6% ปิดที่ 73.51 ดอลลาร์/บาร์เรล นักลงทุนคาดว่า อุปสงค์น้ำมันในตลาดโลกจะฟื้นตัวขึ้นจากการที่ประเทศต่างๆ เริ่มเปิดเศรษฐกิจขณะที่ ราคาทองคำตลาดโคเม็กซ์งวดส่งมอบเดือนส.ค. ลดลง 5.8 ดอลลาร์ หรือ 0.33% ปิดที่ 1,769 ดอลลาร์/ออนซ์ โดยถูกกดดันจากการที่เงินดอลลาร์แข็งค่าขึ้นหลังธนาคารกลางสหรัฐ (เฟด) ส่งสัญญาณปรับขึ้นอัตราดอกเบี้ยเร็วกว่าคาด